**Anjing penuding kecil Münster**, **anjing kecil Münster**, atau ***münsterländer* kecil** ialah satu baka anjing pemburu-penuding-pengutip serba guna yang mencapai bentuk semasanya di kawasan di sekitar Münster, Jerman. Anjing penuding besar Münster adalah dari kawasan sama, tetapi dikembangkan daripada ternakan pembiakbakaan berbeza dan tidak berkaitan seperti yang tersebut pada namanya. Anjing penuding kecil Münster menyerupai kedua-dua spaniel dan seter tetapi lebih serba guna sementara memburu di darat dan di air. Anjing penuding kecil Münster diiktiraf oleh Persekutuan Kinologi Antarabangsa dalam Kumpulan 7, Seksyen 1.2, Anjing Penuding Benua Jenis Spaniel, oleh American Kennel Club sebagai baka Khidmat Ternakan Asasi, dan oleh The Kennel Club dan United Kennel Club sebagai *gundog*. Ia berkaitan dengan spaniel Perancis dan *Drentsche patrijshond*.

Perihal
-------

### Penampilan

Anjing penuding kecil Münster patut mempunyai mata baik hati dan ekspresif
Jantan patut berdiri setinggi 20.5–22 in (52–56 cm) dan betina pula patut berdiri setinggi 19.75–21.25 in (50.2–54.0 cm) pada paras kelasa. Berat berada dalam lingkungan 38–58 lb (17–26 kg) dengan jantan yang lebih besar daripada betina. Dengan binaan bersaiz sederhana yang kukuh dan berharmoni, ia menunjukkan perkadaran seimbang dengan banyak kualiti dan keanggunan. Dalam postur tegak, anjing ini memaparkan garis luar berjela-jela dengan ekor yang terangkat secara mendatar dan cukup lebat. Anjing ini patut kelihatan kuat pada sukuan belakang dan seimbang dengan kepala tersendiri yang tidak terlalu gempal. Tungkai hadapannya cukup berjumbai, tungkai belakang dengan jumbai pelitup. Lapis bulunya patut sederhana panjang, licau, padat, dan lurus atau sedikit beralun. Pergerakan anjing patut atletik, anggun, dan menjangkau jauh.

Pewarnaan anjing ini ialah tompok perang besar pada latar belakang putih berbintik atau padu.

### Perangai

*Münsterländer* kecil adalah amat cerdas, mudah dilatih, dan penuh perhatian tetapi memerlukan pelatihan lemah lembut dan sabar. Ditambah dengan kecerdasannya, jika ia menentukan bahawa pemilik tidak tekal atau tidak pasti, pemilik mungkin mendapati bahawa anjing berkenaan akan mencabar pemiliknya. Untuk pelatihan, kedua-dua isyarat suara dan tangan digunakan dan *münsterländer* kecil secara rutin akan memandang ke belakang untuk memeriksa pemburu untuk mendapatkan isyarat senyap pada selangan apabila sedang menahan atau menuding. Ia mempunyai dorongan pemangsa sangat kuat dan suka mengganjari pemiliknya dengan perburuan produktif. Ia bertahan dengan perburuan atau senaman mencabar yang setanding selama sejam atau lebih setiap hari. Ia merupakan perenang kuat, terutamanya jika dibandingkan dengan baka pemburu berbulu pendek lain.

Kekurangan senaman dan cabaran mental kerap dan mencukupi berkemungkinan untuk menghasilkan tingkah laku yang tidak diingini, yang lazim pada baka sangat pintar dan terdorong. *Münsterländer* Kecil ialah haiwan peliharaan keluarga yang ceria dan penyayang apabila berada di dalam rumah, sambil kekal sebagai pemburu-penuding-pengutip setajamnya bertumpuan, malah terdorong apabila berada di padang. Ia tidak sesuai untuk kehidupan di dalam kenel kerana sifat suka bergaul dan perlu berinteraksi dengan orang ramai – ia perlu tinggal di dalam rumah keluarganya. *Münsterländer* kecil memilih individu untuk menjalin ikatan paling rapat dengannya, biasanya orang yang berburu dengan anjing ini, tetapi akan berseronok dalam kehadiran ahli keluarga lain. Apabila dibesarkan bersama haiwan peliharaan lain di dalam rumah, seperti kucing, ia dapat hidup bersama dengan gembira walaupun mungkin menikmati permainan kejar-mengejar dan penudingan. Haiwan kecil yang tidak dikenali di luar rumah tidak diterima dengan cara yang sama.

### Kesihatan

Oleh sebab pertubuhan baka, kenel bertanggungjawab, dan pemilik yang mempunyai komitmen kuat terhadap kesihatan baka ini, program baka adalah terlebih selektif dalam pembiakbakaan anjing yang bebas dari segi OFA/Penn Hip, CERF, dan perangai yang jelas. Hasilnya, kejadian penyakit dan keadaan kongenital adalah amat rendah dan mana-mana anjing yang jelas-jelas menunjukkan keabnormalan fizikal atau tingkah laku akan disingkirkan daripada program pembiakbakaan. Baka ini sangat sihat dengan isu jarang melainkan kulit kering dalam iklim lebih sejuk dan air di dalam telinganya selepas berenang.

Sejarah
-------

Gangsa Patung Löns
Pada asalnya anjing dibiakbakakan secara eksklusif untuk keluarga bangsawan dan untuk bekerja dengan falkoner keluarga mereka sebelum senjata api digunakan dalam pemburuan burung dan buruan kecil, leluhur *münsterländer* kecil (dahulunya anjing penuding kecil Münster) perlu bekerja di kawasan tanah tinggi untuk menggarah mangsa untuk falkon, kemudian membolehkan falkon berpegang pada mangsa sehingga falkoner dapat mengutipnya sambil anjing itu menuding ke arah tangkapan. Sehingga kini, *münsterländer* kecil mempunyai dorongan pencarian dekat dan penudingan cemerlang. Semua keistimewaan dan kekebalan kebangsawanan Jerman sebagai kelas yang ditakrifkan secara perundangan dimansuhkan pada 11 Ogos 1919, dengan pengisytiharan Perlembagaan Weimar, yang mengiktiraf semua orang Jerman sebagai sama rata di hadapan undang-undang negara mereka. Dengan ketersediaan lebih meluas bagi senjata api dan penggunaan tanah untuk orang kebanyakan, perburuan menjadi lebih popular, dan baka ini dikembangkan selanjutnya sebagai anjing pengutip bekerja dengan baik di ladang dan di dalam air. Baka ini dianggap berkesan secara unik dalam kerja sebagai satu pasukan dengan pemburu dalam semua fasa perburuan, serupa dengan kerjasama erat antara gembala biri-biri dengan *collie* sempadan. Ia merupakan pemburu elit di arena anjing pemburu serba guna dan dilatih untuk mengutip, memburu, dan menjejak yang berikut: *woodcock*, sintar, *grouse*, merpati, *partridge*, *chukar*, puyuh, kuang, itik, angsa, arnab, rusa, dan rubah. *Münsterländer* kecil bukan anjing jarak jauh, biasanya memburu dekat-dekat di dalam semak lebih tebal dan dalam jarak 100–150 ela di dalam semak ringan, semuanya dalam usaha untuk mengekalkan perkongsian perburuan dengan pemiliknya.

*Münsterländer* kecil ialah salah satu daripada empat baka serba gunda tertua dan anjing pemburu serba guna berbulu panjang ber-evolusi daripada *münsterländer* kecil dan anjing pengutip berbulu rata. *Münsterländer* kecil dianggap berusia lebih daripada 500 tahun dengan asal usul dari rantau Münster di Jerman tetapi tidak berkaitan dengan *münsterländer* besar dan pendokumenan leluhur adalah dari sekitar abad ke-13 dan abad ke-14. Menjelang tahun 1800-an, baka ini telah terjerumus ke dalam kekaburan. *Münsterlander* kecil kurang dikenali kerana dibela oleh sedikit keluarga di ladang di sekitar Münster. Selama setengah abad, anjing sedikit yang dibiakbakakan terutamanya merupakan pendamping dan digunakan semasa perburuan untuk mendapatkan makanan untuk keluarga dan bukannya untuk sukan. Ia membangunkan reputasi tempatan sebagai anjing yang perlu dimiliki apabila kejayaan atau kegagalan pemburu menentukan sama ada keluarganya akan cukup makan. Pada penghujung abad ke-19, usaha bersepadu dibuat untuk mengasaskan baka ini semula daripada susur galur yang tinggal di rantau Münster. Hasil bertuah daripada fasa pendamping dalam sejarah *münsterländer* kecil ialah keperibadian dalaman cemerlang. Perubahan penggunaan kebudayaan dan hidupan liar secara perlahan-lahan menamatkan "pemburuan roti" dan digantikan dengan perburuan rekreasi. Dengan kemajuan senjata api, falkonri juga menjadi ketinggalan zaman. Pada pergantian abad, Edmund Lons, saudara kepada pemburu dan penyair alam semula jadi masyhur Hermann Lons, menemukan *münsterländer* kecil di dua buah bandar di Sachsen Hilir. Lons memperoleh anjing daripada dua susur galur. Salah satu susur galur terdiri daripada anjing bertulang halus, tangkas, cergas, dan cerdas, yang cukup terkenal dengan "bunyi jejak" semasa penjejakan. Anjing daripada susur galur lagi satu adalah perlahan dalam pencarian, bertubuh tegap, dan cemerlang dalam penggunaan hidungnya. Latar belakang dan pembiakbakaan anjing ini dapat dijejak kembali selama beberapa generasi.

Kepopularan antarabangsa
------------------------

Anjing penuding kecil Münster pada titik teguh
Anjing penuding kecil Münster ialah baka jarang di Amerika Syarikat, berjumlah sekitar 2000 ekor anjing, dan permintaan daripada pemburu melampaui bilangan anjing tersedia, maka pembiak baka biasanya memberikan keutamaan kepada pemburu. Ia amat sukar didapati oleh bukan pemburu di sana dan walau apa pun anjing mereka perlu diuji di lapangan dan mematuhi pengekalan profil kesihatan kemas kini. Ia lebih banyak di Jerman, di Belanda, di Denmark, dan di Republik Czech dan dibiakbakakan, dilatih, dan diuji ke paras piawaian tinggi untuk mengekalkan keserbagunaan unggul.

Oleh sebab prevalens sangat rendah dan piawaian tinggi oleh pertubuhan baka, kenel, dan pemilik yang mempunyai komitmen kuat untuk kesihatan baka, atur cara baka adalah terlebih selektif dalam pembiakbakaan anjing dan diperlukan untuk mengekalkan OFA/Penn Hip, CERF, dan perangai jelas. Hasilnya, kejadian penyakit dan keadaan kongenital adalah sangat rendah.

Di United Kingdom, baka ini adalah masih jarang. Ia yang diiktiraf oleh The Kennel Club sebagai baka import pada tahun 2006 masih belum berasas dalam masyarakat pemburu.

Lihat juga
----------

* Senarai baka anjing

Catatan
-------

1. ↑  Jawi: ‏انجيڠ ڤنوديڠ کچيل مونستر‎code: ms is deprecated ‎; Jerman: *kleiner Münsterländer Vorstehhund*code: de is deprecated
2. ↑  Jawi: ‏انجيڠ کچيل مونستر; مونسترليندر کچيل‎code: ms is deprecated ‎; Jerman: *kleiner Münsterländer*code: de is deprecated ; bahasa Inggeris: *small münsterländer*code: en is deprecated

Rujukan
-------

1. ↑  "Small Munsterlander - Dog Breed Information". *American Kennel Club* (dalam bahasa Inggeris). Dicapai pada 23 Januari 2024.
2. ↑  "Breed Standards : Small Munsterlander | United Kennel Club (UKC)". *United Kennel Club* (dalam bahasa Inggeris). Dicapai pada 23 Januari 2024.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Anjing kecil Münster***. |

* Anjing penuding kecil Münster di Curlie

| * l
* b
* s
Anjing berasal dari Jerman |
| --- |
| *Hound* | 
* Anjing pemburu bau gunung Bavaria
* Anjing pemburu bau Hanover
* Anjing pemburu Jerman
* Anjing pemburu bejar Westfalia

 | Jerman |
| *Gundog* | 
* Anjing penuding berbulu dawai Jerman
* Anjing penuding berbulu kasar Jerman
* Anjing penuding berbulu panjang Jerman
* Anjing penuding berbulu pendek Jerman
* Anjing penuding besar Münster
* Anjing penuding besar Münster
* Pudel
* Pudelpointer
* Anjing puyuh Jerman
* Anjing Weimar

 |
| Anjing gembala | 
* Anjing gembala Jerman
* Anjing gembala lama Jerman

 |
| Anjing bumi | 
* *Dachshund*
* *Schnauzer* kerdil
* Terier pemburu Jerman

 |
| Anjing mainan | 
* Pincer kerdil
* Pincer monyet
* Anjing Pomerania
* Terier Biewer

 |
| Lain-lain | 
* Anjing besar Denmark
* Bokser Jerman
* Anjing Dobermann
* Anjing Eskimo Amerika
* Anjing Eurasia
* *Hovawart*
* Anjing Kees
* *Kromfohrländer*
* Anjing Leonberg
* Pincer Jerman
* Anjing Rottweil
* *Schnauzer* gergasi
* *Schnauzer* sederhana
* Spits Jerman

 |
| Pupus | 
* *Bullenbeisser*

 |

| * l
* b
* s
*Gundog* |
| --- |
| Anjing penuding  dan seter | 
* Anjing berjanggut Czech
* *Drentsche patrijshond*
* Grifon penuding berbulu dawai
* Anjing penuding Ariège
* Anjing penuding Auvergne
* Anjing penuding berbulu dawai Hungary
* Anjing penuding berbulu dawai Jerman
* Anjing penuding berbulu kasar Jerman
* Anjing penuding berbulu kasar Slovakia
* Anjing penuding berbulu panjang Jerman
* Anjing penuding berbulu pendek Hungary
* Anjing penuding berbulu pendek Jerman
* Anjing penuding besar Münster
* Anjing penuding Bourbonnais
* Anjing penuding Burgos
* Anjing penuding Friesland
* Anjing penuding Galicia
* Anjing penuding Inggeris
* Anjing penuding Itali
* Anjing penuding kecil Münster
* Anjing penuding lama Denmark
* Anjing penuding Mallorca
* Anjing penuding Navarra
* Anjing penuding Perancis
* Anjing penuding Portugis
* Anjing penuding Saint-Germain
* Pudelpointer
* Seter Gordon
* Seter Inggeris
* Seter Ireland
* Seter merah dan putih Ireland
* Spaniel biru Picardie
* Spaniel Bretagne
* Spaniel Perancis
* Spaniel Picardie
* Spaniel Saint-Usuge
* *Spinone* Itali
* Anjing Weimar

 |
| Anjing pengutip | 
* Anjing pengutip berbulu keriting
* Anjing pengutip berbulu rata
* Anjing pengutip keemasan
* Anjing pengutip Labrador
* Anjing pengutip pemburu itik Nova Scotia
* Anjing pengutip Teluk Chesapeake

 |
| Spaniel | 
* *Kooikerhondje*
* Kokerspaniel Amerika
* Kokerspaniel Inggeris
* Anjing puyuh Jerman
* Spaniel Boykin
* Spaniel Clumber
* Spaniel padang
* Spaniel Pont-Audemer
* Spaniel Rusia
* Spaniel Sussex
* Springerspaniel Inggeris
* Springerspaniel Wales

 |
| Anjing air | 
* Anjing air Cantabria
* Anjing air Friesland
* Anjing air Portugis
* Anjing air Romagna
* Anjing air Sepanyol
* *Barbet*
* Pudel
* Spaniel air Amerika
* Spaniel air Ireland

 |
| Baka pupus | 
* Anjing penuding du Puy
* Anjing penuding lama Sepanyol
* Spaniel air Inggeris
* Spaniel air Tweed
* Spaniel Norfolk

 |